2011.gada 21.jūnijā Noteikumi Nr.467

Rīgā (prot. Nr.39 28.§)

## Grozījumi Ministru kabineta 2008.gada 10.jūnija noteikumos Nr.427

**"Tiesu eksperta sertifikācijas un resertifikācijas kārtība"**

### Izdoti saskaņā ar

Tiesu ekspertu likuma

6.panta sesto daļu,

7.panta piekto un septīto daļu,

8.panta pirmo un otro daļu

un 26.panta trešo daļu

Izdarīt Ministru kabineta 2008.gada 10.jūnija noteikumos Nr.427 "Tiesu eksperta sertifikācijas un resertifikācijas kārtība" (Latvijas Vēstnesis, 2008, 94.nr.) šādus grozījumus:

1. Izteikt 5.punktu šādā redakcijā:

"5. Maksa par pārbaudījuma kārtošanu vienlaikus ne vairāk kā divās tiesu eksperta specialitātēs ir 60 latu."

2. Papildināt noteikumus ar 5.1punktu šādā redakcijā:

"5.1 Maksa par pārbaudījuma kārtošanu šo noteikumu 46.punktā noteiktajā termiņā ir 30 latu."

3. Svītrot 6.punktu.

4. Aizstāt 7.punktā vārdu "kandidāts" ar vārdiem "tiesu eksperta kan­didāts (turpmāk – kandidāts)".

5. Izteikt 12.punktu šādā redakcijā:

"12. Lai kārtotu pārbaudījumu, kandidāts padomei iesniedz  pieteikumu (3.pielikums). Pieteikumam pievieno:

12.1. kandidāta izglītību apliecinošu dokumentu kopijas;

12.2. darba pieredzes aprakstu;

12.3. individuālo apmācības plānu un apliecinājumu par apmācību pabeig­šanu vai profesionālās kvali­fikācijas sertifikāta kopiju profesijās, kurās norma­tīvie akti paredz profesionālās sagatavotības apliecināšanu;

12.4. dokumenta kopiju, kas apliecina valsts valodas prasmi augstākajā pakāpē atbilstoši [Valsts valodas likuma](http://pro.nais.lv/naiser/text.cfm?Ref=0101032008061000427&Req=0101032008061000427&Key=0103011999120932770&Hash=" \o "Valsts valodas likums" \t "_top) prasībām (ja vispārējās izglītības pro­gramma nav apgūta latviešu valodā);

12.5. apmācības programmā noteiktos atzinumus, pievienojot veiktās izpētes pierakstus, ja atzinumos ir nosauktas tikai izpētes metodes un sniegti re­zul­­tāti;

12.6. maksājumu apliecinošu dokumentu kopiju par šo noteikumu 5.punktā minētās maksas iemaksu kredītiestādē;

12.7. dokumentus, kas apliecina ekspertīzē izmantotās metodes zinātnisko pamatotību, ja ekspertīze nav veikta, izmantojot padomē reģistrētu metodi."

6. Papildināt 16.punkta trešo teikumu aiz vārda "pārstāvi" ar vārdiem "vai speciālistu atbilstošā jomā".

7. Izteikt 17.2.apakšpunktu šādā redakcijā:

"17.2. veiktās izpētes gaitas un iegūto rezultātu atbilstību tiesu eksperta atzinumā norādītajai padomē reģistrētajai metodei vai zinātniski pamatotajai metodei;".

8. Izteikt 18.punkta trešo teikumu šādā redakcijā:

"Padome atzinumu recenzijas vienu eksemplāru nosūta kandidātam."

9. Izteikt 20.punktu šādā redakcijā:

"20. Pārbaudījums var notikt, ja komisijas darbā piedalās komisijas priekšsēdētājs un ne mazāk kā trīs komisijas locekļi. Pārbaudījuma otrajā daļā komisijas darbā piedalās arī recenzents un vismaz viens pieaicinātais tiesu eksperts."

10. Izteikt 23.punktu šādā redakcijā:

"23. Ja kandidāts nokavē pārbaudījuma daļas sākumu, viņam ar komisijas priekš­sēdētāja atļauju ir tiesības kārtot pārbaudījumu, bet darba izpildes laiks netiek pagarināts."

11. Izteikt 26.punktu šādā redakcijā:

"26. Komisijas sekretārs protokolē pārbaudījuma gaitu. Protokolā norāda pārbaudījuma norises vietu, laiku, komisijas sastāvu, komisijas apspriežu laiku un pieņemtos lēmumus, kandidāta vārdu un uzvārdu, kandidāta izvēlētās biļetes numuru, uzdotos jautājumus un vērtējumu. Protokolu paraksta komisijas priekšsēdētājs un komisijas sekretārs. Protokola pielikumā pievieno komisijas locekļu aizpildītas pārbaudījuma vērtējuma veidlapas katrā no pārbaudījuma daļām un pieaicināto tiesu ekspertu un recenzenta aizpildītas pārbaudījuma vērtējuma veidlapas par pārbaudījuma otro daļu (5.pielikums), kandidāta pār­bau­dījuma testa veidlapas un pārbaudījuma otrās daļas atbilžu melnrakstus."

12. Papildināt noteikumus ar 29.3.apakšpunktu šādā redakcijā:

"29.3. kandidāts kārto tikai pārbaudījuma otro daļu, ja iepriekšējo divu gadu laikā jau ir ieguvis tiesu eksperta sertifikātu kādā no specialitātēm."

13. Izteikt 32.punktu šādā redakcijā:

"32. Pārtraukuma laikā komisija izvērtē aizpildītos testus. Tests ir nokārtots, ja kandidāts ir pareizi atbildējis uz vismaz 45 jautājumiem. Negatīva vērtējuma saņemšana pārbaudījuma pirmajā daļā liedz kandidātam tiesības piedalīties pārbaudījuma otrajā daļā. Testa rezultātu ieraksta protokolā. Komisijas priekšsēdētājs kandidātiem paziņo testa rezultātus un pārbaudījuma otrās daļas laiku."

14. Papildināt noteikumus ar 33.1punktu šādā redakcijā:

"33.1 Ja kandidāts pārbaudījuma otro daļu kārto vienlaikus divās specialitātēs, pārbaudījuma otrā daļa otrajā specialitātē noris šo noteikumu 33.punktā noteiktajā kārtībā."

15. Papildināt 36.punkta otro teikumu aiz vārdiem "komisijas locekļiem" ar vārdu "recenzentam".

16. Papildināt 37.punktu aiz vārdiem "komisijas locekļu" ar vārdu "recenzenta".

17. Izteikt 39.punktu šādā redakcijā:

"39. Pēc kandidātu noklausīšanās komisijas priekšsēdētājs atklāj pārbaudījuma otrās daļas un galīgā vērtējuma apspriedi. Apspriedes laikā katrs komisijas loceklis, recenzents un pieaicinātais tiesu eksperts novērtē kandidāta sniegtās atbildes uz biļetē norādītajiem jautājumiem, iesniegtos atzinumus, to recenzijas un atzinumu aizstāvēšanu un iesniedz komisijas sekretāram pārbaudījuma vērtēšanas veidlapu (5.pielikums). Kandidātu atbildes komisija vērtē 10 ballu sistēmā atbilstoši šo noteikumu 6.pielikumā norādītajiem kritērijiem."

18. Papildināt 40.punkta otro teikumu aiz vārdiem "komisijas loceklim" ar vārdu "recenzentam".

19. Aizstāt 44.punktā vārdu "atzīmju" ar vārdu "vērtējuma".

20. Aizstāt 45.punkta trešajā teikumā vārdu "lemj" ar vārdiem "var lemt".

21. Izteikt 46.punktu šādā redakcijā:

"46. Kandidāts, kurš nav nokārtojis pārbaudījumu, atkārtoti to var kārtot ne agrāk kā pēc pusgada no pārbaudījuma rezultātu paziņošanas dienas, bet ne vēlāk kā divu gadu laikā no apliecinājuma saņemšanas par apmācību pabeigšanu vai profesionālās kvalifikācijas sertifikāta iegūšanas profesijās, kurās normatīvie akti paredz profesionālās sagatavotības apliecināšanu. Pieteikumam par atkārtota pārbaudījuma kārtošanu kandidāts pievieno maksājumu apliecinoša dokumenta kopiju par šo noteikumu 5.1punktā minētās maksas iemaksu kredītiestādē."

22. Izteikt 47.punktu šādā redakcijā:

"47. Tiesu eksperts ne vēlāk kā vienu mēnesi pirms sertifikāta darbības termiņa beigām iesniedz padomē pieteikumu tiesu eksperta resertifikācijai (7.pielikums). Ja tiesu eksperts attaisnotu iemeslu dēļ ir atradies ilgstošā (ilgāk par gadu, bet ne ilgāk par diviem gadiem) prombūtnē, padome, pamatojoties uz tiesu eksperta lūgumu, var lemt par sertifikāta darbības termiņa pagarinājumu uz vienu gadu."

23. Izteikt 48. un 49.punktu šādā redakcijā:

"48. Tiesu eksperts, kurš ir sertificēts vairākās savstarpēji saistītās eks­pertu specialitātēs un kurš iepriekšējo sertifikātu darbības laikā ir veicis šajos no­tei­kumos noteikto tiesu eksperta kvalifikācijas nodrošināšanai nepieciešamo minimālo ekspertīžu skaitu (10.pielikums), kā arī ir veicis vismaz vienu šo noteikumu 9.pielikumā minēto profesionālās darbības pasākumu katrā speci­alitātē, var pieteikties kompleksajai resertifikācijai.

49. Pieteikumam pievieno:

49.1. ar atbilstošo tiesu eksperta specialitāti saistītu darbību pārskatu (11.pie­li­kums) un to apliecinošus dokumentus, kas izdoti sertifikāta darbības lai­kā:

49.1.1. dokumentu kopijas, kas apliecina dalību kongresos, konferencēs, sanāksmēs un kursos;

49.1.2. tiesu eksperta sagatavoto prezentāciju, publikāciju un lekciju kopijas;

49.1.3. iestādes personāldaļas izsniegtu izziņu par disciplinārsodiem;

49.1.4. iestādes vadītāja apliecinātu izrakstu no automatizētās ekspertīžu reģistrācijas sistēmas vai apliecinājumu par veikto ekspertīžu skaitu atbil­stošajā specialitātē;

49.2. tiesu ekspertīžu iestāžu vadītāja, tiesas, prokuratūras vai izmek­lēšanas iestādes ieteikuma vēstuli."

24. Papildināt noteikumus ar 49.1 punktu šādā redakcijā:

"49.1 Pēc pieteikuma iesniegšanas padomē tiesu ekspertam ir tiesības līdz spēkā esošā sertifikāta derīguma termiņa beigām iesniegt papildu ziņas par profesionālās darbības pasākumiem, kuri veikti pēc minētā pieteikuma iesnieg­šanas."

25. Izteikt 52.punktu šādā redakcijā:

"52. Tiesu eksperta darbību padome vērtē atbilstoši šo noteikumu 8., 9. un 10.pielikumā minētajiem tiesu eksperta darbības vērtēšanas kritērijiem, ja nepieciešams, papildus pieprasot no tiesu eksperta noteiktu skaitu tiesu eksperta atzinumu. Iegūtie punkti tiek summēti."

26. Papildināt noteikumus ar 55.5. un 55.6.apakšpunktu šādā redakcijā:

"55.5. tiesu eksperts nav iesniedzis dokumentus šo noteikumu 47.punktā noteiktajā termiņā;

55.6. padomē nav iesniegts izpētes metodes apraksts atbilstošajā tiesu eksperta specialitātē."

27. Izteikt 56.punktu šādā redakcijā:

"56. Ja tiesu ekspertam atsaka resertifikāciju, viņš sertifikātu iegūst šo noteikumu III nodaļā noteiktajā kārtībā, iesniedzot padomei šo noteikumu 12.5. un 12.6.apakšpunktā minētos dokumentus."

28. Aizstāt 57.punktā vārdu "piecu" ar skaitli "10".

29. Izteikt 58. un 59.punktu šādā redakcijā:

"58. Lēmumu par sertifikāta piešķiršanu vai resertifikāciju padome rakstiski paziņo kandidātam vai tiesu ekspertam, norādot tajā sertifikāta saņem­šanas laiku un vietu.

59. Tiesu eksperta sertifikāta derīguma termiņš ir pieci gadi, izņemot šo noteikumu 47.punktā noteikto gadījumu."

30. Izteikt 5.pielikumu šādā redakcijā:

"5.pielikums

Ministru kabineta

2008.gada 10.jūnija

noteikumiem Nr.427

Tiesu eksperta sertifikācijas pārbaudījuma vērtējuma veidlapas paraugs

Pārbaudījuma kārtošanas datums \_\_\_\_\_\_.gada \_\_\_.\_\_\_\_\_\_\_\_\_\_

Biļetes numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tiesu eksperta kandidāta vārds un uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piezīmes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Nr.p.k. | Vērtējums | Piezīmes |
|  1. | Tests | \_\_\_\_\_\_\_punkti |  |
|  2. | 1.jautājums |  |  |
|  3. | 2.jautājums |  |  |
|  4. | 3.jautājums |  |  |
|  5. | Recenzēto tiesu eksperta atzinumu aizstāvēšana |  |   " |

31. Izteikt 8.pielikumu šādā redakcijā:

"8.pielikums

Ministru kabineta

2008.gada 10.jūnija

noteikumiem Nr.427

**Tiesu eksperta kvalifikācijas nodrošināšanai nepieciešamais
ekspertīžu skaits**

|  |  |  |  |
| --- | --- | --- | --- |
| Nr.p.k. | Tiesu eksperta spe-cialitātes kods | Tiesu eksperta specialitātes veids | Ekspertīžu skaits profesionālās kvalifikācijas nodrošinā­šanai pārskata periodā (katrā punktā norādītais ekspertīžu skaits atbilst 100 procentiem) |
|  | **Augsnes ekspertīze** |
|  | 02.01 | Augsnes izpēte | 20 |
|  | **Autotehniskā ekspertīze** |
|  | 03.01 | Transportlīdzekļu tehniskā stāvokļa izpēte | 60 |
|  | 03.02 | Sadursmes mehānisma izpēte | 60 |
|  | **Auksto ieroču ekspertīze** |
|  | 04.01 | Auksto ieroču izpēte | 15 |
|  | **Ballistiskā ekspertīze** |
|  | 05.01 | Ieroču identifikācija, šāvienu pēdu un apstākļu izpēte | 30 |
|  | 05.02 | Ieroču, speciālo pašaizsardzības līdzekļu un to munīcijas diagnostiskā izpēte | 60 |
|  | **Bioloģiskā ekspertīze** |
|  | 06.02 | Dzīvnieku matu izpēte | 10 |
|  | 06.03 | Cilvēka bioloģiskā materiāla DNS genotipa noteikšana  | 50 |
|  | **Botāniskā ekspertīze** |
|  | 07.01 | Augu valsts objektu izpēte | 10 |
|  | **Daktiloskopiskā ekspertīze** |
|  | 08.01 | Daktiloskopiskā identifikācija | 60 |
|  | 08.02 | Papillārlīniju pēdu vizualizēšana | 50 |
|  | **Dokumentu tehniskā ekspertīze** |
|  | 09.01 | Dokumentu tehniskā izpēte  | 50 |
|  | **Skaņu ierakstu ekspertīze** |
|  | 10.01 | Personu identifikācija pēc runas lingvistiskajām pazīmēm | 25 |
|  | 10.02 | Skaņu ierakstu un aparatūras izpēte un personu identifikācija pēc balss akustiskajiem parametriem | 25 |
|  | **Grāmatvedības ekspertīze**  |
|  | 11.02 | Grāmatvedības ekspertīze | 10 |
|  | **Habitoloģiskā ekspertīze** |
|  | 12.01 | Personas identifikācija pēc ārienes pazīmēm  | 10 |
|  | **Reljefo identifikācijas zīmju ekspertīze** |
|  | 13.01 | Reljefo identifikācijas zīmju izpēte | 60 |
|  | **Informācijas tehnoloģiju** **ekspertīze** |
|  | 14.01 | Informācijas tehnoloģiju izpēte | 20 |
|  | **Ķīmiskā ekspertīze** |
|  | 15.01 | Dokumentu materiālu izpēte | 30 |
|  | 15.02 | Krāsu materiālu un pārklājumu izpēte | 30 |
|  | 15.03 | Metālu un sakausējumu izpēte | 30 |
|  | 15.04 | Narkotisko un psihotropo vielu izpēte | 30 |
|  | 15.05 | Naftas produktu un viegli uzliesmojošo vielu izpēte | 30 |
|  | 15.07 | Pirotehnisko izstrādājumu, sprāgstvielu un sprādzienu produktu ķīmiskā izpēte | 30 |
|  | 15.08 | Polimēru izstrādājumu izpēte | 30 |
|  | 15.09 | Speciālo pašaizsardzības līdzekļu un to munīcijas ķīmiskā izpēte | 20 |
|  | 15.10 | Spirta un alkohola izpēte | 25 |
|  | 15.12 | Stikla, keramikas un to izstrādājumu izpēte | 30 |
|  | 15.13 | Šķiedru materiālu un to izstrādājumu izpēte | 20 |
|  | 15.14 | Šāviena pēdu ķīmiskā izpēte | 30 |
|  | **Narkoloģiskā ekspertīze** |
|  | 17.01 | Alkohola, narkotisko, psihotropo un toksisko vielu ietekmes uz personu narkoloģiskā izpēte | 25 |
|  | **Lingvistiskā ekspertīze** |
|  | 18.01 | Rakstīta teksta lingvistiskā izpēte | 10 |
|  | **Naudas zīmju un monētu ekspertīze**  |
|  | 19.01 | Papīra naudas zīmju izpēte | 30 |
|  | 19.02 | Monētu izpēte  | 30 |
|  | **Odoroloģiskā ekspertīze** |
|  | 20.01 | Odoroloģiskā izpēte | 10 |
|  | **Psihodiagnostiskā poligrāfa ekspertīze** |
|  | 21.01 | Poligrāfa ekspertīze | 24 |
|  | **Rokrakstu ekspertīze** |
|  | 22.01 | Grafiskā izpēte | 70 |
|  | **Sprādzientehniskā ekspertīze** |
|  | 23.01 | Sprādzientehniskā izpēte | 30 |
|  | **Tiesu medicīniskā ekspertīze** |
|  | 24.01 | Dzīvo un mirušo personu tiesu medicīniskā izpēte | 60 |
|  | 24.02 | Ķīmiski toksikoloģiska izpēte narkotisko, psihotropo un toksisko vielu, spirta un tā homologu un aizvietotāju noteikšanai | 25 |
|  | 24.03 | Cilvēka bioloģiskā materiāla noteikšana un seroloģiskā izpēte | 60 |
|  | **Tiesu psihiatriskā ekspertīze** |
|  | 25.01 | Personas psihiskā stāvokļa izpēte | 10 |
|  | **Tiesu psiholoģiskā ekspertīze** |
|  | 26.01 | Personas psiholoģiskā stāvokļa izpēte | 10 |
|  | **Trasoloģiskā ekspertīze** |
|  | 27.01 | Homoskopisko, apavu, apģērbu, transportlīdzekļu pēdu izpēte | 30 |
|  | 27.03 | Mehanoskopisko pēdu izpēte  | 15 |
|  | 27.05 | Asins pēdu trasoloģiskā izpēte | 15 |
|  | **Ugunsgrēku tehniskā ekspertīze** |
|  | 28.01 | Ugunsgrēku tehniskā izpēte | 30" |

32. Izteikt 9.pielikumu šādā redakcijā:

"9.pielikums

Ministru kabineta

2008.gada 10.jūnija

noteikumiem Nr.427

**Tiesu eksperta darbības vērtēšanas kritēriji**

|  |  |  |
| --- | --- | --- |
| Nr.p.k. | Kritērijs | Punkti |
| 1. | Tiesu eksperta kvalifikācijas nodrošināšanai nepieciešamā ekspertīžu skaita izpilde: |  |
| 1.1. | Virs 100 procentu apjoma | Veikto ekspertīžu skaits/profesionālās kvalifikācijas nodrošināšanai nepieciešamais ekspertīžu skaits + 100 punktu |
| 1.2. | 100 procentu apjomā  | + 100 punktu |
| 1.3. | 75–99 procentu apjomā | + 75 punkti |
| 1.4. | 50–74 procentu apjomā | + 50 punktu |
| 1.5. | 25–49 procentu apjomā  | + 25 punkti |
| 2.  | Piedalīšanās kongresā, seminārā vai konferencē: |  |
| 2.1. | bez aktīvas dalības  | + 3 punkti |
| 2.2. | stenda ziņojums, tēžu izstrādāšana | + 10 punktu |
| 2.3. | stenda ziņojums, tēžu izstrādāšana (līdzautors)  | + 7 punkti |
| 2.4. | mutisks ziņojums vai publikācija  | + 15 punktu |
| 2.5. | mutisks ziņojums vai publikācija (līdzautors)  | + 12 punktu |
| 3. | Tiesu eksperta kvalifikācijas paaugstināšana: |  |
| 3.1. | dalība vienas dienas kursos  (ne mazāk kā piecas stundas) | + 3 punkti |
| 3.2. | dalība divu dienu kursos  (ne mazāk kā 10 stundu)  | + 6 punkti |
| 3.3. | dalība triju un vairāk dienu kursos  (ne mazāk kā 15 stundu)  | + 8 punkti |
| 3.4. | dalība kvalifikācijas paaugstināšanas kursos (ne mazāk kā 100 stundu) | + 10 punktu |
| 3.5. | Kursu vadīšana  | + 0,5 punkti par vienu akadēmisko stundu |
| 3.6. | Ar tiesu eksperta specialitāti saistītā nozarē iegūta valsts atzīta akadēmiskā vai augstākā profesionālā izglītība (maģistra grāds) | + 7 punkti |
| 3.7. | Ar tiesu eksperta specialitāti saistītā nozarē iegūts valsts atzīts doktora zinātniskais grāds | + 15 punktu |
| 4. | Tiesu ekspertu padomes reģistrētas metodes izstrāde | + 15 punktu |
| 5. | Dalība Tiesu ekspertu padomes reģistrētas metodes izstrādē | + 5 punkti |
| 6. | Dalība starplaboratoriju salīdzinošā testēšanā vai prasmes pārbaudē (apmierinošs rezultāts) | + 3 punkti |
| 7. | Prasmes pārbaužu vai starplaboratoriju testēšanas organizēšana (testa sagatavošana un vērtēšana) | + 8 punkti |
| 8. | Dalība prasmes pārbaužu vai starplaboratoriju testēšanas organizēšanā (testa sagatavošana un/vai vērtēšana) | + 3 punkti |
| 9. | Viena tiesu eksperta kandidāta apmācības vadīšana  | + 20 punktu |
|  | Viena tiesu eksperta kandidāta apmācības vadīšana, ja noteikti divi apmācības vadītāji   | + 10 punktu |
|  | Tiesu eksperta kandidātu atzinuma recenzēšana  | + 1 punkts par katru atzinumu |
|  | Mācību prakses vadīšana ar tiesu eksperta specialitāti saistītā nozarē | + 2 punkti par mēnesi |
|  | Zinātniski praktiskais pētījums, kura rezultāti ir noformēti kā zinātniskais pārskats vai kura rezultāti publicēti kādā no recenzētajiem (citējamiem) izdevumiem | + 25 punkti |
|  | Līdzdarbība zinātniski praktiskā pētījumā, kura rezultāti ir noformēti kā zinātniskais pārskats vai publicēti kādā no recenzētajiem (citējamiem) izdevumiem  | + 13 punktu |
|  | Mācību metodiskā līdzekļa izstrāde  | + 10 punktu |
|  | Līdzdarbība mācību metodiskā līdzekļa izstrādē | + 5 punkti |
|  | Lekciju kursa izstrāde  |  + 7 punkti par vienu lekciju kursu |
|  | Darbība normatīvajos aktos reglamentētas datubāzes vai kolekcijas veidošanā un uzturēšanā | + 1 punkts gadā |
|  | Darbība profesionālā apvienībā vai darba grupā ar tiesu eksperta specialitāti saistītā nozarē | + 2 punkti gadā |
|  | Darbība profesionālās apvienības vēlētā institūcijā ar tiesu eksperta specialitāti saistītā nozarē | + 3 punkti gadā |
|  | Darbība Tiesu ekspertu sertifikācijas komisijā  | + 1 punkts gadā |
|  | Darbība Tiesu ekspertu padomē | + 5 punkti gadā |
|  | Darbība starptautiskos projektos ar tiesu eksperta specialitāti saistītā nozarē | + 5 punkti |
|  | Darbība apstiprinātās likumdošanas aktu, koncepciju un projektu izstrādes darba grupās ar tiesu eksperta specialitāti saistītā nozarē | + 5 punkti |
|  | Darbība ES un citu starptautisku organizāciju darba grupās ar tiesu eksperta specialitāti saistītā nozarē | + 2 punkti gadā |
|  | Kļūdainu tiesu eksperta atzinumu sagatavošana, par ko saņemts attiecīgs Tiesu ekspertu padomes paziņojums | – 25 punkti |
|  | Disciplinārsods, kas saņemts par pārkāpumu, kas saistīts ar tiesu eksperta profesionālo darbību  | – 20 punktu |
|  | Sūdzība vai blakuslēmums, kuru izskatot ir konstatēti normatīvo aktu pārkāpumi | – 10 punktu |
|  | Sūdzība vai blakuslēmums, kuru izskatot ir konstatēta tiesu eksperta nolaidība vai metodes neievērošana | – 15 punktu |
|  | Tiesu ekspertu ētikas kodeksa normas pārkāpums | – 10 punktu" |

33. Papildināt noteikumus ar 10.pielikumu šādā redakcijā:

"10.pielikums

Ministru kabineta

2008.gada 10.jūnija

noteikumiem Nr.427

**Tiesu eksperta kvalifikācijas nodrošināšanai nepieciešamais ekspertīžu skaits kompleksajā resertifikācijā**

|  |  |  |  |
| --- | --- | --- | --- |
| Nr.p.k. | Tiesu eksperta spe-cialitātes kods | Tiesu eksperta specialitātes veids | Ekspertīžu skaits saistītajās specialitātēs profesionālās kvalifikācijas nodrošināšanai pārskata periodā (katrā punktā norādītais ekspertīžu skaits atbilst 100 procentiem) |
| 1.  |  |  | **Kopā 20** |
|  | 02.01 | Augsnes izpēte | Ne mazāk par 5 |
|  | 07.01 | Augu valsts objektu izpēte | Ne mazāk par 5 |
| 2. |  |  | **Kopā 60** |
|  | 03.01 | Transportlīdzekļu tehniskā stāvokļa izpēte | Ne mazāk par 10 |
|  | 03.02 | Sadursmes mehānisma izpēte | Ne mazāk par 20 |
| 3. |  |  | **Kopā 45** |
|  | 05.01 | Ieroču identifikācija, šāvienu pēdu un apstākļu izpēte | Ne mazāk par 10 |
|  | 05.02 | Ieroču, speciālo pašaizsardzības līdzekļu un to munīcijas diagnostiskā izpēte | Ne mazāk par 10 |
| 4. |  |  | **Kopā 20** |
|  | 06.02 | Dzīvnieku matu izpēte | Ne mazāk par 5 |
|  | 15.13 | Šķiedru materiālu un to izstrādājumu izpēte | Ne mazāk par 10 |
| 5. |  |  | **Kopā 60** |
|  | 08.01 | Daktiloskopiskā identifikācija | Ne mazāk par 10 |
|  | 08.02 | Papillārlīniju pēdu vizualizēšana | Ne mazāk par 10 |
| 6. |  |  | **Kopā 50** |
|  | 09.01 | Dokumentu tehniskā izpēte  | Ne mazāk par 20 |
|  | 15.01 | Dokumentu materiālu izpēte | Ne mazāk par 10 |
|  | 19.01 | Papīra naudas zīmju izpēte | Ne mazāk par 10 |
| 7. |  |  | **Kopā 40** |
|  | 19.01 | Papīra naudas zīmju izpēte | Ne mazāk par 10 |
|  | 19.02 | Monētu izpēte | Ne mazāk par 10 |
| 8. |  |  | **Kopā 40** |
|  | 15.02 | Krāsu materiālu un pārklājumu izpēte | Ne mazāk par 10 |
|  | 15.08 | Polimēru izstrādājumu izpēte | Ne mazāk par 10 |
| 9. |  |  | **Kopā 40** |
|  | 15.03 | Metālu un sakausējumu izpēte | Ne mazāk par 10 |
|  | 15.12 | Stikla, keramikas un to izstrādājumu izpēte | Ne mazāk par 10 |

|  |  |  |  |
| --- | --- | --- | --- |
| 10. |  |  | **Kopā 45** |
|  | 15.04 | Narkotisko un psihotropo vielu izpēte | Ne mazāk par 10 |
|  | 15.10 | Spirta un alkohola izpēte | Ne mazāk par 10 |
| 11. |  |  | **Kopā 45** |
|  | 15.05 | Naftas produktu un viegli uzliesmojošo vielu izpēte | Ne mazāk par 10 |
|  | 28.01. | Ugunsgrēku tehniskā izpēte | Ne mazāk par 10 |
| 12. |  |  | **Kopā 45** |
|  | 15.07 | Pirotehnisko izstrādājumu, sprāgstvielu un sprādzienu produktu ķīmiskā izpēte | Ne mazāk par 10 |
|  | 15.09 | Speciālo pašaizsardzības līdzekļu un to munīcijas ķīmiskā izpēte | Ne mazāk par 5 |
|  | 15.14 | Šāviena pēdu ķīmiskā izpēte | Ne mazāk par 10 |
| 13. |  |  | **Kopā 40** |
|  | 15.14 | Šāviena pēdu ķīmiskā izpēte | Ne mazāk par 10 |
|  | 05.01 | Ieroču identifikācija, šāvienu pēdu un apstākļu izpēte | Ne mazāk par 10 |
| 14. |  |  | **Kopā 20** |
|  | 21.01 | Poligrāfa ekspertīze | Ne mazāk par 10 |
|  | 26.01 | Personas psiholoģiskā stāvokļa izpēte | Ne mazāk par 5 |
| 15. |  |  | **Kopā 50** |
|  | 22.01 | Grafiskā izpēte | Ne mazāk par 20 |
|  | 18.01 | Rakstīta teksta lingvistiskā izpēte | Ne mazāk par 5 |
| 16. |  |  | **Kopā 50** |
|  | 23.01 | Sprādzientehniskā izpēte | Ne mazāk par 20 |
|  | 15.07 | Pirotehnisko izstrādājumu, sprāgstvielu un sprādzienu produktu ķīmiskā izpēte | Ne mazāk par 20  |
| 17. |  |  | **Kopā 70** |
|  | 24.03 | Cilvēka bioloģiskā materiāla noteikšana un seroloģiskā izpēte | Ne mazāk par 25 |
|  | 06.03 | Cilvēka bioloģiskā materiāla DNS genotipa noteikšana  | Ne mazāk par 25 |
| 18. |  |  | **Kopā 50** |
|  | 27.01 | Homoskopisko, apavu, apģērbu, transportlīdzekļu pēdu izpēte | Ne mazāk par 10 |
|  | 27.03 | Mehanoskopisko pēdu izpēte  | Ne mazāk par 10" |

34. Papildināt noteikumus ar 11.pielikumu šādā redakcijā:

"11.pielikums

Ministru kabineta

 2008.gada 10.jūnija

noteikumiem Nr.427

**Tiesu eksperta darbības pārskats**

**specialitātē Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| Nr. p.k. | Datums | Pasākums | Apliecinājums | Punktu skaits | Padomes vērtējums |
| Ekspertīžu skaits pārskata periodā |
|  |  |  |  |  |  |
|  |  |  |  |  |  |
|  |  |  |  |  |  |
| Konferences, semināri |
|  |  |  |  |  |  |
|  |  |  |  |  |  |
|  |  |  |  |  |  |
| Kursi |
|  |  |  |  |  |  |
|  |  |  |  |  |  |
|  |  |  |  |  |  |
| Lekcijas |
|  |  |  |  |  |  |
|  |  |  |  |  |  |
|  |  |  |  |  |  |
| Metožu izstrāde |
|  |  |  |  |  |  |
|  |  |  |  |  |  |
|  |  |  |  |  |  |
| Darbs profesionālās organizācijās, darba grupās |
|  |  |  |  |  |  |
|  |  |  |  |  |  |
|  |  |  |  |  |  |
| Tiesu eksperta kandidāta apmācība, ekspertīžu recenzēšana |
|  |  |  |  |  |  |
|  |  |  |  |  |  |
|  |  |  |  |  |  |
| Citi pasākumi |
|  |  |  |  |  |  |
|  |  |  |  |  |  |
|  |  |  |  |  |  |
| Disciplinārsodi, pārkāpumi |
|  |  |  |  |  |  |
|  |  |  |  |  |  |
|  |  |  |  |  |  |
| Kopā:  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (vārds, uzvārds) (paraksts)"

Ministru prezidents V.Dombrovskis

Tieslietu ministrs,

iekšlietu ministra

pienākumu izpildītājs A.Štokenbergs